જણાવી દઇએ કે હિંદુ પુરાણની કથાઓમાં મંગળને પૃથ્વીનો પુત્ર હોવાનું કહેવામાં આવ્યું છે. આશ્ચર્યની વાત એ છે કે આ ગ્રહોમાં ઘણી સમાનતાઓ પણ છે. મંગળ પર જીવન ભલે ન હોય, પરંતુ ધરતી પછી જો જીવન માટેની અનુકૂળ પરિસ્થિતિઓ હોય તો તે આ જ ગ્રહ પર છે. તેથી વૈજ્ઞાનિક તેને સમજવા માટે અથાગ પ્રત્યનો કરી રહ્યા છે. મંગળ અને પૃથ્વી 2003માં સૌથી નજીક 5.6 કરોડ કિલોમીટર પર હતો. 40 હજાર વર્ષો પછી આ બન્ને ગ્રહ આટલા નજીક આવ્યા હતા. હવે 2018માં 5.7 કરોડ કિલોમીટર પર હશે.